Til kostnaðar má t.d. telja lyf , læknisferðir , bensínkostnað í öllu skutli , tómstundir , ferðalög með barnið ( innan lands og utan ) , fatnað , hluta af matarinnkaupum fjölskyldunnar , allt er varðar sérstaka daga hjá fósturbarninu eins og t.d. fermingarveisla , afmælisveislur og fleira slíkt . Hér er aðallega átt við vistun hjá dagforeldrum , sumardvöl barna í sveit , fósturbörn , stuðningsfjölskyldur fatlaðra barna og vistun aldraðra eða öryrkja . Til frádráttar má færa sannanlegan kostnað af starfseminni . Ef ekki er um rekstur að ræða ber að færa greiðslur vegna fósturbarna til tekna og heimilt er að færa til frádráttar sannanlegan kostnað sem beint tengist tekjunum . Í stað sannanlegs kostnaðar má í þessu tilviki færa frádrátt sem svarar til tvöfalds barnalífeyris vegna hvers barns , en þó aldrei hærri fjárhæð en greiðslunum nemur . Þessar reglur eiga þó ekki við þegar um er að ræða reglubundna starfsemi sem felst í að taka börn í fóstur frá barnaverndarnefnd eða meðferðarstofnunum . Þá skal telja greiðslur til tekna sem rekstrartekjur og rekstrarkostnað til frádráttar eftir almennum reglum þar um . Allar þessar upplýsingar má nálgast á þessum linkum :